
BUDAPEST FÔVÁROS ÖNKORMÁNYZATA

főpolgármester-helyettese


Ikt.sz.:12-1820/3/2001.

Egyeztetve: a Fővárosi Közgyűlés állandó bizottságaival


Tárgy: Javaslat a Mikroszkóp Színpad Kht. közszolgáltatási szerződésére 

Tisztelt Fővárosi Közgyűlés!

A Mikroszkóp Színpad Közhasznú Társaság egy éves időtartamra, 2001. december 31-ig szóló közszolgáltatási szerződést kötött a Fővárossal, melyet a  Fővárosi Közgyűlés a 2551/2000. (XII.21.) sz. határozatával hagyott jóvá, és a 1196/2001. (VI.28.) sz. határozatával módosított a színházi dolgozók keresetnövelésével összefüggő támogatásemelés biztosítása érdekében. A kht. feladatellátását és annak pénzügyi, tárgyi feltételeit rögzítő közszolgáltatási szerződés időtartamának lejárta miatt szükségessé vált az új támogatási megállapodás megkötése – az ügyvezető igazgató megbízatásának időtartamához igazodóan – 2002. január 1-től 2005. január 31-ig terjedő időtartamra. 

Az Önkormányzat a jelen előterjesztés szerint 2002. évben 80 M Ft-tal támogatja a Mikroszkóp Színpad Kht. működőképességének fenntartását, a szakmai feladatok ellátását, valamint az önkormányzati vagyon karbantartását, illetve állagvédelmét. Ez a 2001. évi támogatáshoz képest jelentős bázisemelést (14.150 E Ft) jelent, ezért a 2555/2000. (XII.21.) sz. Főv. Kgy. határozat megállapítását a valorizáció biztosítására első alkalommal a 2003. évtől kerül sor. A támogatáson belül 14.150 E Ft támogatási részösszeg biztosítására a 2002. évi önkormányzati költségvetési rendelet első módosításakor kerül sor úgy, hogy a nevezett összeg a „9147 Céltartalék a színházak épületműködtetési támogatására” címen jóváhagyott előirányzatról kerül átcsoportosításra a „8109 Mikroszkóp Színpad Kht.” cím működési célú pénzeszközátadás kiadási előirányzatára. 

Az Önkormányzat 2003-tól a jelen szerződés időtartama alatt a Mikroszkóp Színpad Kht. támogatásának összegét a kulturális ágazat intézményei számára a tárgyévet megelőző évben biztosított működési támogatás átlagos növekményének 50 %-ával megemelt összegben állapítja meg a 2555/2000. (XII.21.) sz. Főv. Kgy. határozat alapján (induló bázis a 2002. évi támogatás összege. 

A Kulturális Bizottság a 193/2001.(IX.26.) sz. határozatában döntött arról, hogy az intézményi formában működő színházakhoz hasonlóan, a színházi kht-k közszolgáltatási szerződései is rögzítsék a színházak éves szakmai beszámolásáról szóló rendelkezéseket. Ennek érdekében a közszolgáltatási szerződés tartalmazza a Kht. kötelezettségvállalását arra vonatkozóan, hogy a közszolgáltatási szerződés 4. pontjában (szakmai feladatvállalás) foglaltak megvalósításáról a színházi évad lezárását követően, a művészeti vezetéssel ismertetett és megvitatott szakmai értékelést készít, röviden ismertetve a következő évad terveit is, és azt minden év szeptember 30-ig eljuttatja az alapító részére. 

Kérem a T. Közgyűlést, hogy az előterjesztésben foglaltakat megtárgyalni és az alábbi határozati javaslatot elfogadni szíveskedjen. 

Határozati javaslat: 

A Fővárosi Közgyűlés úgy dönt, hogy 

1. kötelezettséget vállal arra, hogy a 2002. évi költségvetésben a Mikroszkóp Színpad Kht. részére 65.850 E Ft támogatást biztosít, azzal, hogy ezt az összeget a 2002. évi költségvetési rendelet első módosításakor megemeli  14.150 E Ft-tal a „9147 Céltartalék a színházak épületműködtetési támogatására” címen jóváhagyott keret terhére. 

Felelős: dr. Demszky Gábor

Határidő: folyamatos 

2. A Mikroszkóp Színpad Közhasznú Társasággal az 1. sz. melléklet szerinti tartalommal a közszolgáltatási szerződést jóváhagyja és megköti. Felkéri a főpolgármestert a szerződés aláírására.

Felelős:  dr. Demszky Gábor 

Határidő: azonnal 

Az 1. sz. határozat elfogadásához minősített, a 2. határozat elfogadásához egyszerű szavazattöbbség szükséges. 

    Dr.Schiffer János 

Látta: 

dr. Tiba Zsolt

főjegyző    

